อยากสอบถามว่า หลังจากมีเพศสัมพันธ์ กินยาคุมฉุกเฉินแล้วคะ ( ครั้งแรก )หลังจากมีเพศสัมพันธ์เสร็จก็กินเลย ประมาณ5-6วันแล้วประจำเดือนมา 5วัน ตอนนี้ประจำเดือนหายมา 9 วันแล้วคะ แล้วก็มีตกขาว เป็นเมือกใสๆเหนียวข้น จะมีโอกาสท้องรึเปล่าคะ
สวัสดีค่ะ 1. การรับประทานยาคุมฉุกเฉิน ถ้ารับประทานภายใน 72 ชั่วโมงหลังมีเพศสัมพันธ์ ประสิทธิภาพในการคุมกำเนิดประมาณ 70-80 เปอร์เซนค่ะ ดังนั้นจึงมีโอกาสตั้งครรภ์ค่ะ เนื่องจากยาคุมฉุกเฉยไม่ใช่วิธีการคุมกำเนิดที่ประสิทธิภาพดี บ่งใช้ในกรณีฉุกเฉินเท่านั้น2. ผลข้างเคียงของยาคุมกำเนิดฉุกเฉิน คือ ประจำเดือนมาไม่ปกติ อาจจะทำให้มีเลือดออกผิดปกติทางช่องคลอด รอบเดือนมาไม่ตรงได้ค่ะ อย่างที่ให้ประวัติมาได้ค่ะ นอกจากนี้อาจจะทำให้เกิดการตั้งครรภ์นอกมดลูกได้มากขึ้นเมื่อเทียบกับคนทั่วไปค่ะ3. ตกขาว มีทั้งปกติและผิดปกติ ซึ่งตกขาวที่ออกมาบ่งชี้ได้ยากว่าตั้งครรภ์หรือไม่ค่ะ อาจจะเป็นตกขาวที่เกิดขึ้นตามปกติ ตามรอบเดือน หรือตกขาวที่ผิดปกติจากการติดเชื้อภายในช่องคลอด4. ในกรณีที่กลัวว่าจะตั้งครรภ์ ควรตรวจการตั้งครรภ์หลังมีเพศสัมพันธ์ประมาณ 3-4 สัปดาห์ค่ะ